stanford-oval/wikipedia huggingface dataset:
מנדרליי

| --- | --- |

 בימוי:  לארס פון טרייר
 הופק בידי:  ויבקה וינדלוב
 תסריט:  לארס פון טרייר
 עריכה:  מולי מלן סטנסגארד 
 שחקנים ראשיים:  ברייס דאלאס הווארד   וילם דפו   דני גלובר   לורן באקול  אודו קיאר
 מוזיקה:  Joachim Holbek 
 צילום:  אנתוני דוד מנטל 
 מדינה:  דנמרק, הממלכה המאוחדת, גרמניה, צרפת, שוודיה, הולנד 
 חברת הפקה:  זנטרופה, Memfis Film, Ognon Pictures, Sigma III Films, Isabella Films, Manderlay, Pain Unlimited 
 חברה מפיצה:  קולומביה טריסטאר
 שיטת הפצה:  וידאו על פי דרישה 
 הקרנת בכורה:  16 במאי 2005
 משך הקרנה:  138 דקות
 שפת הסרט:  אנגלית
 סוגה:  סרט דרמה, סרט אמנותי 
 מקום התרחשות:  אלבמה, ארצות הברית 
 תקופת התרחשות:  1933 
 תקציב:  14.2 מיליון דולר
 הכנסות:  665 אלף דולר
 הכנסות באתר מוג'ו:   manderlay
 סרט קודם:  דוגוויל
 דף הסרט ב־IMDb
 
מנדרליי (באנגלית: Manderlay) הוא סרט משנת 2005 של הבמאי והתסריטאי לארס פון טרייר, בכיכובם של ברייס דאלאס הווארד, וילם דפו, לורן באקול ודני גלובר. הסרט הוא משל אפל וקודר על החברה האנושית, אשר מביע ביקורת נוקבת על הלכי המחשבה המערבית ההומניסטית ועל כישלונותיה. כמו בדוגוויל, הסרט מלווה על ידי מספר כל יודע, המתייחס לסיפור בגוון סאטירי למעשה. פון טרייר אמר בראיון, שתפקיד הקריין בבארי לינדון השפיע עליו באופן חזק ונתן לו את ההשראה.
כמו כן, הסרט מוצג על במה עם תפאורה מינימליסטית, כמו בדוגוויל.
הסרט מהווה את החלק השני של הטרילוגיה "ארצות הברית - ארץ האפשרויות". החלק הקודם בטרילוגיה הוא דוגוויל.
בזמן העריכה נכנע פון טרייר ללחץ מצד ארגונים למען זכויות בעלי חיים, והחליט להוציא מהסרט סצנות שבהן מופיע חמור שהומת.
מבנה העלילה

הסרט מתרחש בשנות השלושים ומגולל את סיפורה של גרייס (המגולמת על ידי הווארד), לאחר אירוע הסרט הראשון, דוגוויל. גרייס נוסעת עם אביה הגנסנטר (וילם דפו) בחזרה לביתם, אך כשהם מגיעים למדינת אלבמה אישה שחורה עוצרת את רכבם וזועקת לעזרה. אירוע זה מסקרן את גרייס, והיא נכנסת ליישוב, שם היא מגלה שבישוב שכוח אל זה עדיין מתקיימים חוקי העבדות. היא מחליטה להישאר ולעזור להם, ומכריחה את אביה לתת לה כמה מהגנגסטרים שלו, על מנת שיעזרו לה לשמור על הסדר.
גרייס משחררת את העבדים כבר בתחילת הסרט, אך היא מגלה שזה לא כה פשוט כפי שחשבה. עיקר עלילתו של הסרט עוסק במאמציה של גרייס ליצור חברה דמוקרטית וחופשית.
הסרט מחולק לשמונה פרקים שונים:
בו אנו פוגשים את מנדרליי ואת אנשיה
"החברה החופשית של מנדרליי"
"גינתה של 'הגברת הזקנה'"
"בו גרייס מתקשחת"
"כתף אל כתף"
זמנים קשים במנדרליי
"הקציר"
בו גרייס משלימה עם קיומה מנדרליי והסרט מסתיים
נושאים ופרשנויות

פון טרייר מציג את הסיפור כך שבמהלכו גרייס מנסה לתקן את מה שנראה לה כשגוי, שהיא החברה הקומוניסטית הקודמת - כל נושא לרוחו; אבל בסופו היא מגלה שכל מה שניסתה לעשות היה שגוי ושהדרך הנכונה ביותר לנהל את מנדרליי היא כפי ש'האישה הזקנה' ניהלה אותו.
נושאים ופרשנויות > הספר

בביתה של 'הגברת הזקנה', שמתה בתחילת הסרט, גרייס מגלה את ספר החוקים של הכפר ובו הוראות איך יש לנהל אותו. בספר ישנו פרק ספציפי בו כל אזרח וכל עבד, לבן או שחור, מתויג על פי שבע קטגוריות פסיכולוגיות נפרדות:
קבוצה 1: כושי גאוותן
קבוצה 2: כושי דברן
קבוצה 3: כושי בכיין
קבוצה 4: כושי מרביצן
קבוצה 5: כושי ליצן
קבוצה 6: כושי מפסידן
קבוצה 7: כושי מתוחכם (הידוע גם כזיקית, בשל יכולתו לשנות את עצמו בדיוק לאדם שאחר יצפה ממנו להיות)
גרייס מזועזעת מכל המידע הזה, והיא רוצה להכין את העבדים לחייהם כאינדיבידואלים חופשיים כשכל אחד מיוחד במינו, ברזי הקפיטליזם המערבי. בסוף הסרט, גרייס מגלה כי מידע זה אמור הרי להגן ושלמר על זכויות העבדים הן כאנשים והן בתפקידם ביישוב. על פי המשל, הסיבה שבני האדם הגיעו למצב כה נעלה בכדור הארץ היא מכיוון שהם תיפקדו כקהילה גדולה ורחבה בה כל אחד מודע לתפקידו, ולא כאינדיוידואלים נפרדים, כפי שהקפיטליזם ההומניסטי מקדש אותם, הם אינם עולים על בעלי החיים. זהו מסר סוציאליסטי ואף קומוניסטי.
כמו כן, גרייס מגלה כי הספר נכתב למעשה על ידי העבד הזקן (שמגולם על ידי דני גלובר), וכי כל העבדים היו מודעים לקיומו של הספר והיו שלמים איתו.
נושאים ופרשנויות > כסף

בתחילת הסרט גרייס מגלה כי אף עבד אינו מחזיק בכסף, היא מזועזעת מכך מכיוון שהיא סבורה שלכל אדם באשר הוא יש זכות לרכוש ולקניין, כפי שהקפיטליזם המערבי קובע. בלילה פעם בשבוע, העבדים משחקים בפוקר אך באמצעות כספי מונופול. 
בסוף הסרט גרייס מגלה, כי היותם ללא כסף נועד להגן על כבוד המשפחה אם יפסידו בהימורים, ולמנוע תגרות שיתבצעו בעקבות התרחשויות כאלה.
נושאים ופרשנויות > הגינה

הגברת הזקנה, אשר ניהלה את היישוב לפני בואה של גרייס, החזיקה בגינה לצד ביתה, אשר כונתה בשם 'גינתה של האישה הזקנה'. גרייס חששה כי הגינה הייתה שם משום סיבות של יופי והדרה, ויש לנצלה בהכנת מזון על ידי המשאבים שבנמצא, כי הרי האנשים במנדרליי גוועים ברעב וזה לא יהיה הוגן כלפיהם.
בסוף הסרט, גרייס מגלה כי הגינה הייתה שם על מנת להדוף את סערות האבק אשר פקדו את המקום, ויכלו להרוס את כל היישוב. כמו שאכן קרה.
הערות שוליים

↑  גואל פינטו, סרטים חדשים, באתר הארץ, 21 בדצמבר 2005
↑  חמורו של פון טריר, באתר הארץ, 9 במרץ 2005
| --- | --- |
בקרת זהויות :  VIAF: 228360847   WorldCat (עם VIAF): 228360847
הכוחות הסוריים הדמוקרטיים

| --- | --- |
דגל הכוחות הסוריים הדמוקרטיים

חיל רגלים של הכוחות הסוריים הדמוקרטיים בצפון מחוז רקה
 תקופת הפעילות:  10 באוקטובר 2015 – הווה (9 שנים) 
 אידאולוגיה:  פדרליזם, חילוניות, קונפדרליזם דמוקרטי, זכויות מיעוטים 
 מפקד נוכחי:  מזלום עבדי
 מטה:  אל-חסכה 
 מדינה:  סוריה 
 חברים:  100,000 (נכון ל־2021) (2021) 
 קרבות:  מלחמת האזרחים בסוריה  Rojava conflict 
 sdf-press.com/en/
 
הכוחות הסוריים הדמוקרטיים (בערבית: قوات سوريا الديمقراطية; בכורדית: Hêzên Sûriya Demokratîk; בסורית: ܚܝ̈ܠܘܬܐ ܕܣܘܪܝܐ ܕܝܡܩܪܛܝܬܐ; באנגלית: Syrian Democratic Forces, מוכרים גם בראשי התיבות SDF) הם ברית צבאית המורכבת מכ-80% לוחמים כורדים ו-20% בני עדות אחרות. הם התאגדו במטרה להילחם בארגוני הטרור אסלאמיסטיים כמו המדינה האסלאמית והיאת תחריר א-שאם. במהלך השנים, הם גם נלחמו בכוחות המזוינים של סוריה, הנאמנים למשטרו של בשאר אל-אסד, וכן בכוחות טורקיים, מאז שטורקיה החלה בהפצצות הכורדים ביחידות להגנת העם, שהם חלק מהכוחות הסוריים הדמוקרטיים.
הקמת הברית

הברית הוקמה רשמית בתאריך 11 באוקטובר 2015, במהלך מסיבת עיתונאים בעיר אל-חסכה, המשמשת כבסיס הפעילות של הברית. הקמת הברית התאפשרה בעקבות הסכם שיתוף פעולה שנחתם בין המחתרת הכורדית (היחידות להגנת העם) הפועלת בצפון סוריה ובין קבוצות אופוזיציה ערביות, הפועלות אף הן באותו האזור. מטרת הברית, לפי פרסומיה, היא "יצירת סוריה דמוקרטית ורב-לאומית, בה צדק אמיתי יונחל לאורך זמן". בפועל, הן נלחמו ארגוני הטרור האסלאמיים הסוניים – דאעש וג'בהת א-נוסרה. בתאריך 10 בדצמבר 2015, לאחר כינוס שנמשך יומיים, נוסד גם אגף פוליטי לברית, תחת השם "המועצה הדמוקרטית הסורית".
פעילות בשטח

לאחר הקמתה הברית התמקדת בעיקר במאבק ישיר מול כוחות דאעש בעיראק ובסוריה, ולוחמיה השיגו מספר ניצחונות אסטרטגיים במאבק כנגד הארגון. בסוף 2015 הם הצליחו לכבוש את העיר אל-האול וסביבתה. בהמשך, באזור א-שדאדי לוחמי הברית הביאו לנסיגת כוחות דאעש במהלך חודש פברואר 2016.
במהלך חודש מאי 2016, לוחמי הברית פתחו במתקפה רחבה כנגד כוחות דאעש באזור צפון ומרכז סוריה, בעזרת סיוע לוגיסטי ומטרייה אווירית מצד כוחות אמריקאים, במטרה להגיע בסופו של דבר לעיר א-רקה, ששמשה כ"בירת" דאעש, ולכבשה. מחודש יוני 2016, הארגון שולט בשטחים נרחבים בצפון ובמזרח סוריה, אשר שוחררו מכוחות דאעש.
נכון לשנת 2023, הארגון שולט בשטח הסורי שמצפון / מזרח לנהר הפרת.
סיוע חיצוני

עוד מימיה הראשונים של הברית, ארצות הברית לקחה חלק משמעותי במתן סיוע לוגיסטי לברית, ואף לקחה חלק משמעותי באימון הלוחמים. יועצים מטעם צבא ארצות הברית לוקחים חלק בפעילויותיה הצבאיות של הברית, ומספקים ייעוץ שוטף ללוחמים הפועלים בשטח. הסיוע האמריקאי לברית נמשך נכון ל-2024.
במהלך מתקפת כוחות האופוזיציה כנגד דאעש באזור א-שדאדי, בה לקחו הכוחות הסוריים הדמוקרטיים חלק משמעותי, נמסר כי ארצות הברית ביצעה מספר תקיפות אוויריות כנגד דאעש, בתיאום מול כוחות הברית.
בתאריך 21 במאי 2016, הגנרל האמריקאי ג'וזף ווטל ביצע סיור חשאי במשך מספר שעות בצפון סוריה. במהלך הסיור, ביקר ווטל במספר מוקדי כינוס של כוחות מיוחדים אמריקאים המוצבים באזור, וכן נפגש עם כוחות מקומיים המסייעים במאבק בכוחות דאעש, ולרבות עם נציגי הברית. מספר ימים לאחר מכן, החלה מתקפה רחבת היקף כנגד כוחות דאעש, בה לקחו לוחמי הברית חלק משמעותי.
בנוסף לארצות הברית, נטען כי גם משטר אסד, וכן כוחות הצבא הרוסי שהיו פרוסים באזור, טרם נפילת משטר אסד, תמכו אף הם בפעילותה של הברית, אף כי תמיכה זו אינה באה לידי ביטוי בפועל בתמיכה לוגיסטית או בשיגור לוחמים לסיוע במהלכיה הצבאיים.
התנגדות לסיוע חיצוני

האוריינטציה הכורדית של הכוחות הסוריים הדמוקרטיים, הנובעת בין היתר מהאחוז הניכר של כורדים מקרב לוחמיה, הובילה מספר קבוצות ערביות שונות בעלות זהות אסלאמיסטית סונית, אשר חברות בקואליציה הלאומית הסורית של האופוזיציה והכוחות המהפכניים, להתנגד לפעילותם של הכוחות הסוריים הדמוקרטיים, וכן לסיוע החיצוני הניתן להם מצד בעלת הברית. במסגרת זאת, קבוצות אלו העלו מספר טענות בדבר "מעשי טבח" לכאורה, אשר בוצעו מטעם פעילי הברית בשטח.
ממשלת טורקיה, אשר חוששת מהתעוררות התודעה הלאומית הכורדית בשטח סוריה ועיראק, מחשש שזו תגלוש בהדרגה גם לשטחה, מתנגדת אף היא לסיוע החיצוני הניתן ללוחמי הכוחות הסוריים הדמוקרטיים, ובין היתר הפגינה את חוסר שביעות רצונה מהתמיכה הניכרת לה זוכה הברית מטעם ממשלת ארצות הברית.
ביאורים

↑  ערבים, אשורים, ארמנים, טורקמנים וצ'רקסים
הערות שוליים

↑  הזדמנות בא-רקה: מקרה בוחן ליצירת חלופה בסוריה, באתר המכון למחקרי ביטחון לאומי
↑  AFP, הכורדים והמורדים בסוריה הכריזו על ברית צבאית, באתר nrg‏, 12 באוקטובר 2015
↑  סוכנויות הידיעות‏, בחסות צבא רוסיה: כוחות אסד נכנסו למעוז דאעש במחוז א-רקה, באתר וואלה, 4 ביוני 2016
↑  AFP, 'תחילת הסוף של דאעש': החלה מתקפה על ראקה, באתר nrg‏, 24 במאי 2016
↑  סוכנויות הידיעות‏, דאעש תחת לחץ: הכורדים פתחו במבצע לשחרור בירת הארגון בסוריה, באתר וואלה, 24 במאי 2016
↑  OPERATION INHERENT RESOLVE AND OTHER U.S. GOVERNMENT ACTIVITIES RELATED TO AND OTHER U.S. GOVERNMENT ACTIVITIES RELATED TO IRAQ & SYRIA, ‏11/2023
↑  FY 2023 COUNTER-ISIS TRAIN AND EQUIP FUND (CTEF) REQUEST, ‏4/2022
↑  FY 2024 COUNTER-ISIS TRAIN AND EQUIP FUND (CTEF) REQUEST, ‏3/2023
↑  אי-פי‏, המאבק בדאעש: גנרל אמריקני בכיר ערך ביקור חשאי בצפון סוריה, באתר וואלה, 22 במאי 2016
↑  רועי קייס ורויטרס, כוחות כורדיים החלו במבצע לכיבוש בירת דאעש, באתר ynet, 24 במאי 2016
| --- | --- |
בקרת זהויות :  GND: 1314671553
מלאני סקרופאנו

| --- | --- |

 לידה:  20 בדצמבר 1981 (בת 43) אוטווה, קנדה 
 מדינה:  קנדה קנדה
 תקופת הפעילות:  מ-2002 
 פרופיל ב-IMDb
 
מלאני סקרופאנו (באנגלית: Melanie Scrofano; נולדה ב-31 בדצמבר 1982) היא שחקנית קנדית. היא ידועה בשל גילום דמותה של רבקה בסדרת הדרמה הקומית "להיות אריקה", תפקידה בתור אוקטובר בסדרת המוקומנטריה "Pure Pwnage". בהמשך, כיכבה בתפקיד הראשי בסדרת הפנטזיה "The Listener‏" (2014-2012) ובסדרת הפנטזיה האפלה "ויינונה ארפ" (2021-2016).
ביוגרפיה

סקרופאנו גדלה באוטווה שבאונטריו, קנדה. אביה הוא מהנדס ואמה עובדת ממשלתית. היא ממוצא צרפתי-קנדי ואיטלקי. היא התחילה לדגמן בגיל 13, ובהמשך התחילה גם לקבל תפקידי משחק.
סקרופאנו נשואה לג'ף ולהם שני בנים
סקרופאנו ילדה את בנה הבכור הארי באפריל 2013 ואת בנה השני טדי באפריל 2017; את כל העונה השנייה של "ויינונה ארפ" היא צילמה כשהיא בהריון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Baby Blues | מאני וייט |  |
| 2009 | A Good Meal | ננסי |  |
| 2009 | המסור 6 | ג'ינה |  |
| 2011 | Citizen Gangster | אן רוברטס |  |
| 2012 | The Conspiracy | שרה |  |
| 2014 | Wolves | גייל טימינס |  |
| 2014 | Nurse 3D | רייצ'ל אדמס |  |
| 2014 | רובוקופ | אישה |  |
| 2015 | Mangiacake | טסה |  |
| 2016 | A Sunday Kind of Love | אמה |  |
| 2016 | Happily Ever After | ליסה |  |
| 2018 | Birdland | מרלי ג'יימס |  |
| 2019 | מי שעומד מאחורי... | אמילי לה דומס |  |
| 2020 | ההשתקה | דבי |  |
| 2022 | The End Of Sex | וונדי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | לא לבושה | איזבל |   |
| 2003 | Mob Stories | חברה של מנארד | פרק: "Don of St. Leonard" |
| 2004 | Naked Josh | מרלה | פרק: "Family Misgivings" |
| 2006 | אנשים יפים | אמה לוברן | 2 פרקים |
| 2006–2007 | Jeff Ltd. | נטלי | 4 פרקים |
| 2007 | על טבעי | הבחורה שכמעט מתה | פרק: "What Is and What Should Never Be" |
| 2008 | Anne of Green Gables: A New Beginning | בריג'יט | סרט טלוויזיה של CTV |
| 2009 | Manson | לסלי ואן האוטן (אנ') | סרט טלוויזיה של ערוץ ההיסטוריה |
| 2010 | Kids in the Hall: Death Comes to Town | נערה צרפתייה | פרק: "Who Mailed Our Mayor?" |
| 2010 | Pure Pwnage | אוקטובר | תפקיד ראשי, 8 פרקים |
| 2010 | פרשיות סמויות | ג'יין / אישה #2 | פרק: "Pilot" |
| 2010 | Baxter | גברת מנספילד | 3 פרקים |
| 2010 | להיות אריקה | רבקה | 10 פרקים |
| 2011 | Mudpit | לאה | פרק: "Travellin' Band" |
| 2011 | רוקי בלו | סופיה לואיס | פרק: "The One That Got Away" |
| 2011 | נקודת שבירה | הולי מק'קורד | פרק: "Grounded" |
| 2012 | הייבן | נואלה | 2 פרקים |
| 2012 | נס רפואי | קים ספנסר | פרק: "Contact" |
| 2012 | מחסן סודי 13 | אליס/קריסטן | פרק: "Fractures" |
| 2012 | הארטלנד | היילי פאוורס | פרק: "Life Is a Highway" |
| 2012–2014 | The Listener | טיה טרמבלי | תפקיד חוזר (עונה 3) תפקיד ראשי (עונות 4–5); 24 פרקים |
| 2013 | Rewind | ג'סיקה נוקס | סרט טלוויזיה של Syfy |
| 2013 | דגראסי - הדור הבא | מרדית' פוקס | 2 פרקים |
| 2015 | Gangland Undercover | סוזנה | תפקיד ראשי, 6 פרקים |
| 2015 | Killer Crush | טיילר יורק | סרט טלוויזיה של Lifetime |
| 2016 | Damien | ורוניקה | 6 פרקים |
| 2016 | השורד המיועד | ליסה ג'ורדן | 4 פרקים |
| 2016–2021 | ויינונה ארפ | ויינונה ארפ | תפקיד ראשי (4 עונות); 49 פרקים גם במאית הפרק: "Look at Them Beans" |
| 2016–הווה | לטרקני | גברת מק'מארי | תפקיד ראשי (עונות 6–2; 8 ואילך);17 פרקים |
| 2018 | Frankie Drake Mysteries | ג'ני שאו | פרק: "Ties that Bind" |
| 2018 | ריזוטו | ולנטינה קוסטלו | תפקיד ראשי (עונה 2); 8 פרקים |
| 2021 | SurrealEstate | הרפר נורת' | פרק: "For Sale by Owner" גם במאית 2 פרקים |
| 2022 | מסע בין כוכבים: עולמות חדשים ומשונים | קפטן בייטל | 6 פרקים |
| 2022 | Welcome to Mama's | איימי | סרט טלוויזיה של הולמרק |
| 2022 | בני הרדי |   | במאית (2 פרקים) |
פרסים

| שנה | פרס | קטגוריה | מועמדת | תוצאה |  |
| --- | --- | --- | --- | --- | --- |
| 2017 | פרסי E! | Girl on Top | ויינונה ארפ | זכייה |  |
| 2018 | פרסי המסך הקנדיים | בחירת הקהל | מלאני סקרופאנו | Top 3 |  |
הערות שוליים

↑  Andrew Ryan (26 במאי 2014). "Seven Days of Television: May 26 to June 1 [1 of 7]". The Globe and Mail. {{cite news}}:  (עזרה)
↑  Lesley Goldberg (22 ביולי 2015). "Syfy Acquires Comic Book Adaptation 'Wynonna Earp'". The Hollywood Reporter. נבדק ב-2016-05-29. {{cite news}}:  (עזרה)
↑  Nellie Andreeva (22 ביולי 2015). "Syfy Acquires 'Wynonna Earp' Series; Melanie Scrofano To Star". Deadline Hollywood. {{cite news}}:  (עזרה)
↑  Eric Volmers (31 במרץ 2016). "Calgary-shot Wynonna Earp ready for action". Calgary Herald. {{cite news}}:  (עזרה)
↑  Imagiamedia.ca. "The many lives of  Melanie Scrofano - Panoram Italia". www.panoramitalia.com (באנגלית). אורכב מ-המקור ב-2017-08-27. נבדק ב-2018-12-08.
↑  Maureen Ryan (8 ביולי 2017). "'Wynonna Earp' Exclusive: Showrunner Emily Andras and Star Melanie Scrofano Break Down That Big Reveal". Variety (באנגלית אמריקאית). {{cite news}}:  (עזרה)
↑  Eric Volmers (4 באוגוסט 2017). "'No pregnant pause: Expecting a baby didn't slow down Wynonna Earp or the actress playing her". Calgary Herald (באנגלית אמריקאית). {{cite news}}:  (עזרה)
↑  Dennis Harvey (15 בנובמבר 2014). "Film Review: 'Wolves'". Variety. נבדק ב-2016-05-29. That status goes uncontested by Melanie Scrofano as her sister, a comic-relief drunk with a limp. {{cite journal}}:  (עזרה)
↑  Michael Thiel, Bad Blood Welcomes New Blood for Season 2 of the City Original Series, About Rogers, ‏2018-05-28 (באנגלית אמריקאית)
↑  Lauren Piester (1 בספטמבר 2017). "Girl on Top 2017: Vote in the Final Round Now". E! Online. {{cite web}}:  (עזרה)
↑  Nootvanlis (11 במרץ 2018). "Elise Bauman winning the Audience Choice Award at the 2018 Canadian Screen Awards". Youtube. {{cite web}}:  (עזרה)
| --- | --- |
בקרת זהויות :  LCCN: nb2018015899  MusicBrainz: bb0aad0d-fd1d-414f-81f9-d442eb226d59  NTA: 412437287  VIAF: 26150686606612541685   WorldCat (עם VIAF): 26150686606612541685
דן גרטלר

| --- | --- |

 לידה:  23 בדצמבר 1973 (בן 51) תל אביב 
 מדינה:  ישראל 
 מקום מגורים:  בני ברק
 פעילות בולטת:  מחצבים ואנרגיה
 תקופת הפעילות:  מ-1997
 מקצוע:  יהלומן, איש עסקים
 תואר:  קונסול כבוד  של הרפובליקה הדמוקרטית של קונגו בישראל
 www.dan-gertler.com
 
דן גרטלר (נולד ב-1973) הוא יהלומן, פילנתרופ ואיש עסקים ישראלי. עד 2022 פעל בעיקר ברפובליקה הדמוקרטית של קונגו, שהוא קונסול הכבוד שלה בישראל. לפי המגזין "פורבס", הונו מוערך ב-1.5 מיליארד דולר (נכון למאי 2020).
ביוגרפיה

גרטלר נולד למשפחת סוחרי יהלומים מפורסמת. סבו, משה שניצר, כיהן כנשיא בורסת היהלומים ולימד את נכדו את מקצוע הסחר ביהלומים מלוטשים. אביו, אשר גרטלר, שימש כשוער של מכבי תל אביב, אמו חנה היא אשת עסקים שימשה כמנכ"לית רדיו 99 ESC.
גרטלר גדל בתל אביב ולמד בתיכון "ליידי דייוויס" לאחר שירותו הצבאי התקרב לדת.
בגיל 22, ייסד את חברת "דן גרטלר אינטרנשיונל" (DGI), והחל לסחור ביהלומי גלם ולבצע עסקים שהורחבו עם השנים למדינות רבות, כולל רוסיה ואנגולה.
ביוגרפיה > פעילות עסקית ברפובליקה הדמוקרטית של קונגו

בתחילת שנת 2000 החל להשקיע ברפובליקה הדמוקרטית של קונגו, שהייתה בעיצומה של מלחמת אזרחים וסערה פוליטית. לאחר שיצר קשרים עם הנשיא החדש לורן דזירה קבילה, הלה העניק לו זיכיון בלעדי ליצוא יהלומים מקונגו תמורת 20 מיליון דולר, וכך הפך גרטלר למשקיע המוביל בקונגו.
באפריל 2001, לאחר הירצחו של קבילה, שלל בנו ויורשו ז'וזף קבילה מגרטלר את הזיכיון. עם זאת, בהמשך שיקם גרטלר את קשריו עם קבילה ועם הנהגת המדינה, העשירה במרבצי קובלט, נחושת, יהלומים, בדיל והמתכת טנטלום, המשמשת לייצור מכשירים אלקטרוניים. החברה שבבעלות משפחת גרטלר Fleurette Properties החזיקה במספר רב של מכרות בקונגו, באמצעות כ-60 חברות החזקות. כמו כן שיתף גרטלר פעולה עם חברת גלנקור, שלה מכרות ענק בקונגו המפיקים נחושת מהטהורות בעולם. לפי המגזין "בלומברג מרקטס", לגרטלר היו החזקות בחברות השולטות ב-9.6% מהפקת הקובלט בעולם.
ביוגרפיה > מחלוקות עם ארצות הברית

פעילותו העסקית של גרטלר בקונגו הייתה שנויה במחלוקת. גרטלר הואשם על ידי עמותות וארגונים בקונגו בשוד אוצרות הטבע של המדינה תוך ניצול קשריו עם הנשיא קבילה. דו"ח מאת ועדת הקידמה של אפריקה (APP) טען כי החוזים המוזלים שהשיג גרמו לממשלת קונגו הפסד הכנסות בסך 1.36 מיליארד דולר.
גרטלר השיב לטענות כי הרכישות התבצעו בתקופה של חוסר יציבות פוליטית בקונגו, כאשר לא היו כמעט משקיעים שהיו מוכנים להיכנס למדינה, וכי השקעותיו סיפקו עשרות אלפי מקומות עבודה לאוכלוסייה המקומית והניבו את תקבולי המס הגבוהים ביותר במדינה. גרטלר גם הביא איתו שיתופי פעולה עם חברות כרייה מהגדולות בעולם, ועסק בפעילות פילנתרופית בקונגו, ביניהם הקמת קרן משפחת גרטלר ב-2004.
בדצמבר 2017 הטילה ארצות הברית סנקציות על 52 גופים ואנשים, במסגרת חוק גלובל מגניטסקי, בהם גם דן גרטלר. לפי ההצהרה שפרסם הבית הלבן, גרטלר עשה את הונו באמצעות עסקאות מושחתות בתחום הכרייה והנפט במדינה. במסגרת ההחלטה הוקפאו נכסיו הנמצאים בתחום השיפוט של ארצות הברית, ונאסר על אמריקאים לקיים עמו יחסי מסחר.
בינואר 2021, חמישה ימים לפני סיום כהונתו, הפשיר ממשל טראמפ את חשבונותיו של גרטלר. ראש המוסד, יוסי כהן, ורון דרמר, השתדלו אצל הממשל בנושא. במרץ 2021 הוחזרו הסנקציות על ידי ממשל ביידן. במאי 2022 קרא דני יתום למדינת ישראל לסייע לגרטלר במאבקו כנגד ההאשמות נגדו ולמען טיהור שמו. גם נשיא קונגו פליקס צ'יסקדי קרא לממשלת ארצות הברית להסיר את הסנקציות והתבטא ש"אי-הסרת הסנקציות עלולה לפגוע קשות בגישה של המדינה למשאבי הטבע".
ביוגרפיה > הסכם הפשרה עם הרפובליקה הדמוקרטית של קונגו

בפברואר 2022 הכריזה ממשלת הרפובליקה הדמוקרטית של קונגו כי היא קרובה לחתום על הסכם עם קבוצת פלורט של משפחת גרטלר, שבמסגרתו יעביר בין היתר מזומן, מכרות קובלט ובארות נפט בשווי שני מיליארד דולר למדינה, ארגונים מקומיים שיבחו את ההחלטה, בהמשך חתם גרטלר על ההסכם יחד עם ממשלת קונגו בראשות הנשיא פליקס צ'יסקדי.
כחלק מההסכם, קבוצת ונטורה, בבעלות משפחת גרטלר, העבירה את כל רישיונות הכרייה והנפט שהיו ברשותה, כולל תוצאות המחקר שערכה על הנכסים לאורך השנים, בשווי של 2–3 מיליארד דולר. כמו כן הסכימה ונטורה לשלם לג'קמינס, חברת הכרייה הממשלתית, חלק ניכר מהתמלוגים שקבלה מחברת קטנגה מיינינג, כיוון שלאור השינויים בשוק הנחושת והקובלט עלו רווחי העסקה מעבר למצופה, זאת לאחר בדיקות של ג'קמיינס ושל ממשלת קונגו שהעיסקאות בוצעו בצורה חוקית ולפי שווי שוק באותן השנים.
כחלק מהסכם הפרישה מיוזמות עסקיות בקונגו, ארצות הברית שוקלת לבטל את הסנקציות נגד גרטלר.
פעילות פילנתרופית > קרן משפחת גרטלר

ב-2004 גרטלר הקים את "קרן משפחת גרטלר" (The Gertler Family Foundation) קרן פילנותרפית הפועלת ברפובליקה הדמוקרטית של קונגו. הקרן נועדה לשפר את חיי הקהילות הפגיעות ביותר בקונגו, תוך התמקדות בתחומי שירותי בריאות, חינוך, פיתוח תשתיות, חקלאות, תרבות וסיוע במקרי חירום.
במסגרת זו הקימה הקרן חמישה בתי חולים בקונגו, תרמה ציוד רפואי ואספקה, סייעה בסיפוק ניתוחי שפה וחך שסועים ללא תשלום. הקרן גם שיקמה בית ספר בלובומבאשי, תרמה לבניית מרכז מחשבים, ספרייה וכיתות נוספות, סללה תשתיות, הקימה חוות וגן חיות. כמו כן הקרן תורמת לתוכניות מזון שונות, מסייעת לנערות שעברו התעללות מינית מטפלת בנפגעי אסונות טבע וחולי איידס, תומכת בסיוע לילדים ומבוגרים פגיעים מכפר הילדים SOS ועוד.
הקרן נסגרה זמן קצר אחרי שהוכנסה לרשימת הסנקציות האמריקאית בדצמבר 2017.
פעילות פילנתרופית > פעילות פילנתרופית בישראל ובעולם

בנוסף לפעילות בקונגו, גרטלר הוא תורם קבוע לרשת החינוך "מגדל אור" בראשות הרב יצחק דוד גרוסמן, לארגוני חב"ד ולארגון "מאורות הדף היומי" בראשות הרב חיים דוד קובלסקי. מקורב לאדמו"ר מנדבורנה והיה מקורב לאביו רבי יעקב ישכר בער רוזנבוים, לרבי דוד חי אבוחצירא, ואף היה ממקורביו של הרב אהרן לייב שטיינמן עד למותו ב-2017, כמו כן תרם מיליוני שקלים לקרן לסיוע לחולי איידס.
ב-2014 שיפץ את בית הכנסת הגדול בבני ברק לטובת כולל אברכים גדול שהוא מחזיק, בכולל מתקיימים סדרים סביב היממה, והוא מספק לאברכים מלגות חודשיות גבוהות מהרגיל, מענקים מיוחדים לחגים ועזרה במימון טיפולי שיניים יקרים, בר מצוות וחתונות.
באותה שנה היה מהגורמים המכריעים בשחרור של ג'ושוע פרנץ', אזרח נורווגי שהורשע ברצח אזרח מקומי. ראש ממשלת נורווגיה ארנה סולברג והשגריר תור ונסלן העניקו על כך תעודה לגרטלר.
באסון סופת השלגים ברכס אנאפורנה שלח משלחת רפואית במטוסו הפרטי.
פעילות פילנתרופית > פעילות דיפלומטית

ב-2003 היה שותף פעיל בשיחות השלום בקונגו (הסכמי סאן סיטי), לאחר שתיווך בין ז'וזף קבילה, פול קגאמה ודיפלומטים אמריקאים (ביניהם קונדוליזה רייס ועוד), בתקופה זו קבילה מינה את גרטלר ל"שליח הרפובליקה הדמוקרטית של קונגו לוושינגטון".
לדברי שגריר ישראל בארצות הברית לשעבר רון דרמר, גרטלר מהווה נכס לביטחונה של מדינת ישראל ולאינטרסים שלה בשל קשריו באפריקה ותרומותיו הפילנתרופיות.
חיים אישיים

גרטלר נישא ב-1997 לענת, מתגורר בבני ברק. לבני הזוג שנים עשר ילדים.
הקרב על הקווקז

קרב הקווקז הוא כינוי למערכה צבאית בת סדרת קרבות שהתנהלו בין יולי 1942 לאוקטובר 1943 בחזית המזרחית במלחמת העולם השנייה בין כוחות הציר לבין הצבא האדום.
במסגרת "מבצע אדלווייס" (גר') ניסה הצבא הגרמני לכבוש את אזור הקווקז בדרום רוסיה, במגמה להשתלט על מקורות הנפט שלו. בשלב הראשון של המערכה זכו הגרמנים להישגים משמעותיים והשתלטו על אזורים נרחבים מהקווקז אולם כוחות הצבא האדום ותנאי מזג האוויר הקשים האטו את התקדמות כוחות הציר ומנעו מהם לחצות את רכס הרי קווקז ולהגיע אל עבר הקווקז ולשדות הנפט של באקו. בפברואר 1943 נאלצו הכוחות הגרמנים לסגת מהאזור לאחר שהצבא האדום במבצע "סטורן קטן" איים לכתר אותם. הם המשיכו להחזיק בחצי האי טאמאן עד אוקטובר 1943.
ניתן לחלק את המערכה לשלושה שלבים עיקריים:
מתקפה גרמנית על הקווקז תוך כיבוש שטחים נרחבים ממנו (25 ביולי – 29 בספטמבר 1942)
מתקפת נגד סובייטית ונסיגת רוב הכוחות הגרמניים מהקווקז דרך פיתחת רוסטוב (דצמבר 1942 – פברואר 1943)
המערכה סביב חצי האי טאמאן (פברואר-אוקטובר 1943)
רקע

לקראת קיץ 1942, בעקבות תוצאות קרב חרקוב השני, נחלשה החזית הסובייטית בדרום. הוורמאכט ניצל את המצב ובמערכה מתואמת הצליח להביס את הצבא האדום במרחב וורונז'-וורושילובגרד. ב-23 ביולי 1942 נפלה העיר רוסטוב על הדון לידי הנאצים והדרך לקווקז נפתחה.
אזור באקו וצפון קווקז היה המקור העיקרי של נפט לכלכלת ברית המועצות. לאחר איבוד אוקראינה, קובאן היה מקור חשוב של דגנים ותוצרת חקלאית. אדולף היטלר היה מודע למצב והפיקוד הגרמני החליט להמשיך במתקפה לכיוון הרי הקווקז. המטרה הייתה לכתר את כוחות הצבא האדום ולהתקדם בשני כיוונים – לאורך חוף הים השחור תוך כיבוש נובורוסיסק וערי נמל נוספות, ובמקביל באזור הפנימי לנוע לעבר גרוזני ובסופו של דבר להגיע לבאקו. בהמשך היה מתוכנן להיכנס לגאורגיה ולהגיע לגבול הטורקי. הפיקוד הגרמני היה מודע לכך שהאוכלוסייה המקומית בהרי הקווקז אנטי-סובייטית וציפה להתרחבות ההתקוממות העממית שהחלה עוד בשנת 1940 עם התקרבות הוורמאכט לאזור. במהלך הלחימה התברר שההתקוממות העממית הייתה מוגבלת בהיקפה, אך הוורמאכט הצליח להקים יחידות מאוכלוסייה המקומית.
במקביל למערכה בקווקז ניהל הפיקוד העליון של הוורמאכט גם את קרב סטלינגרד. תוך זמן קצר התברר שלגרמנים אין יכולת לנהל שתי מערכות התקפיות כה גדולות. הדעה הרווחת היום היא שפיצול הכוחות לשתי מתקפות בו-זמנית היה בסופו של דבר שגיאה אסטרטגית שהביאה לכישלון גרמני במערכות אלו.
סדר הכוחות > כוחות הציר

קבוצת ארמיות A בפיקוד וילהלם ליסט
ארמיית הפאנצר הראשונה בפיקוד אוואלד פון קלייסט
הארמייה ה-17
הארמייה הרומנית השלישית
תחילה תוכנן לכלול גם את ארמיית הפאנצר הרביעית של הרמן הות והארמייה ה-11 של אריך פון מנשטיין אך בסופו של דבר הם לא השתתפו במתקפה זו. כחודש לאחר תחילת המתקפה וילהלם ליסט הועבר מתפקידו ובתחילת נובמבר הפיקוד עבר לאוואלד פון קלייסט.